Nicușor Dan, după tragedia de la Spitalul "Victor Babeș": "Un moment dramatic în care vieți omenești au fost pierdute".
Trei persoane au murit, iar alte cinci au fost evacuate, după apariția unor probleme la instalația de oxigen a camionului ATI de la Spitalul "Victor Babeș" din București. Potrivit Ministerului Sănătății, trei persoane au decedat după ce s-a oprit alimentarea cu oxigen în TIR-ul ATI de la Spitalul Victor Babeș. Nicușor Dan, edilul Capitalei, a reacționat.
Trei persoane au decedat, luni, după ce s-a oprit alimentarea cu oxigen în TIR-ul ATI de la Spitalul Victor Babeș din Capitală. În unitatea mobilă ATI erau opt pacienți internați. Ceilalți cinci pacienți au fost transferați la alte spitale.Nicușor Dan, primarul general al Capitalei, a confirmat tragedia de la Spitalul "Victor Babeș"."În această seară, din nefericire, au decedat în condiții neclare trei pacienți de la Spitalul Victor Babeș din Capitală. E o tragedie, un moment dramatic în care vieți omenești au fost pierdute. Prezint condoleanțe familiilor care i-au pierdut pe cei dragi astăzi.Am sesizat Parchetul de pe lângă Judecătoria sectorului 3 în legătură cu această situație, fiindcă vinovații trebuie identificați și pedepsiți. Am solicitat colaborarea deplină a personalului acestui spital în cadrul cercetărilor care vor avea loc.Voi reveni cu detalii", a transmis Nicușor Dan, pe Facebook.